МИНИСТЕРСТВО ЗА ЕКОНОМИЈА

Предлог на Закон за изменување и дополнување на

Законот за занаетчиство

Скопје, Декември 2019 година

**ВОВЕД**

1. ОЦЕНА HA СОСТОЈБИТЕ BO ОБЛАСТА ШТО ТРЕБА СЕ УРЕДИ CO ЗАКОНОТ И ПРИЧИНИ ЗА ДОНЕСУВАЊЕ HA ЗАКОНОT

Во мај 2019 година беа донесени Законот за прекршоците и Законот за инспекциски надзор. Со Законот за прекршоците се уредуваат општите услови за пропишување на прекршоци и прекршочни санкции, општите услови за утврдување на прекршочна одговорност за изрекување и извршување на прекршочни санкции и се пропишува прекршочна постапка што ја водат судовите и прекршочните органи додека со Законот за инспекциски надзор се уредуваат основните начела на инспекцискиот надзор, статусот, постапката на вршење инспекциски надзор, посебните дејствија во инспекциската постапка, односите на инспекциските служби и надлежните органи, како и спроведувањето на законот. Во двата закони е утврдено дека сите материјалните закони кои во себе содржат прекршочни одредби и надлежности на инспекциски служби е потребно да се усогласат во рок од шест месеци по влегување во сила на овие закони.

Следствено се јави потребата да се извршат измени на одредбите со кои се уредуваат прекршоците и надлежноста на инспекциските служби утврдени во Законот за занаетчиство со што пропишаните глоби ќе бидат во рамките на предвидените граници утврдени со новиот ЗП, ќе се реуреди надлежноста за водење на прекршочната постапка, усогласи утврдувањето на прекршочната одговорност исто така се врши усогласување со Законот за инспекциски надзор во делот на надлежностите на инспекциските служби и поставување на превентивниот пред репресивниот аспект на инспекцискиот надзор, преку воведување на опомена како примарна инспекциска мерка.

**II. ЦЕЛИ, НАЧЕЛА И ОСНОВНИ РЕШЕНИЈА**

Целите кои што се очекува да бидат постигнати со донесувањето на Законот за изменување и дополнување на Законот за занаетчиство е усогласување на Законот за занаетчиство со прекршочните одредби во Законот за прекршоци и се врши усогласување со Законот за инспекциски надзор во делот на надлежностите на инспекциските служби.

**III. ОЦЕНА НА ФИНАНСИКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Измените и дополнувањата на Законот за занаетчиство нема да има финансиски импликации врз буџетот и другите јавни финансиски средства.

**IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗАТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

За спроведување на предложените измени и дополнувања на Законот за занаетчиство не е потребно обезбедување на финансиски средства ниту материјални обврски.

Предлог на Закон за изменување и дополнување на

Законот за занаетчиство

Член 1

Во Законот за занаетчиство („Службен весник на Република Македонија“ бр. 215/15), членот 76 се менува и гласи:

„Доколку при вршењето на инспекцискиот надзор се утврди дека е сторена неправилност од членот 77 и 78 од овој закон, државниот пазарен инспектор со решение изрекува опомена и определува рок во кој вршителот на занаетчиска дејност е должен да ги отстрани неправилностите и недостатоците, утврдени со записник.

Доколку државниот пазарен инспектор при спроведување на контролниот надзор утврди дека не се отстранети утврдените неправилности од ставот 1 на овој член, поднесува барање за поведување на прекршочна постапка пред Комисија за одлучување по прекршок утврдена со закон.

Државните пазарни инспектори се должни да водат евиденција за издадените опомени и за исходот на покренатите постапки на начин пропишан од директорот на Државниот пазарен инспекторат.

Член 2

Во член 77 став 1 зборовите „500 во денарска противвредност“ се заменуваат со зборовите „200 до 300 евра во денарска противвредност за микро трговци, од 300 до 400 евра во денарска противвредност за средни трговци и од 400 до 500 евра во денарска противвредност за големи трговци“.

Ставот 2 се менува и гласи:

„Глоба во износ од 35 евра во денарска противвредност кај микро трговци, 50 евра во денарска противвредност кај средни трговци и 75 евра во денарска противвредност кај големи трговци ќе му се изрече на одговорното лице во правното лице за дејствијата од ставот 1 на овој член.

Во ставот 3 по зборовите „ќе му се изрече на“ се додаваат зборовите „трговецот поединец и“.

Во ставот 5 зборовите „Прекршочна комисија“ се заменуваат со зборовите „Комисија за одлучување по прекршок утврдена со закон“.

Член 2

Во членот 78 во ставот 1 зборовите „700 во денарска противвредност“ се заменуваат со зборовите „250 до 350 евра во денарска противвредност за микро трговци, од 350 до 450 евра во денарска противвредност за средни трговци и од 450 до 550 евра во денарска противвредност за големи трговци“.

Ставот 2 се менува и гласи:

„Глоба во износ од 50 евра во денарска противвредност кај микро трговци, 75 евра во денарска противвредност кај средни трговци и 100 евра во денарска противвредност кај големи трговци ќе му се изрече на одговорното лице во правното лице за дејствијата од ставот 1 на овој член.

Во ставот 3 по зборовите „ќе му се изрече на“ се додаваат зборовите „трговецот поединец и“.

Во ставот 4 зборовите „мандатен платен налог“ се заменуваат со зборовите „прекршочен платен налог“ а зборот „врачувањето“ се заменува со зборот „приемот“.

Ставот 5 се менува и гласи:

„ Ако сторителот на прекршокот доброволно не ја плати глобата во рокот од став 4 од овој член, државниот пазарен инспектор ќе поднесе барање за поведување на прекршочна постапка до Комисијата за одлучување по прекршок утврдена со закон.“

Член 3

Во членот 79 став 1 зборовите „1000 евра во денарска противвредност“ се заменуваат со зборовите „300 до 400 евра во денарска противвредност за микро трговци, од 400 до 500 евра во денарска противвредност за средни трговци и од 500 до 600 евра во денарска противвредност за големи трговци“.

Ставот 2 се менува и гласи:

„Глоба во износ од 75 евра во денарска противвредност кај микро трговци, 100 евра во денарска противвредност кај средни трговци и 150 евра во денарска противвредност кај големи трговци ќе му се изрече на одговорното лице во правното лице за дејствијата од ставот 1 на овој член.“

Во став 3 по зборовите „ќе му се изрече на“ се додаваат зборовите „трговецот поединец и“.

Во ставот 4 зборовите „мандатен платен налог“ се заменуваат со зборовите „прекршочен платен налог“ а зборот „врачувањето“ се заменува со зборот „приемот“.

Ставот 5 се менува и гласи:

„ Ако сторителот на прекршокот доброволно не ја плати глобата во рокот од став 4 од овој член, државниот пазарен инспектор ќе поднесе барање за поведување на прекршочна постапка до надлежниот суд.“

Член 4

Во членот 80 став 1 зборовите „2.500 евра во денарска противвредност“ “ се заменуваат со зборовите „500 до 600 евра во денарска противвредност за микро трговци, од 600 до 800 евра во денарска противвредност за средни трговци и од 900 до 1200 евра во денарска противвредност за големи трговци“, а во точката 4 по зборовите „дејност што“ се додава зборот „не“.

Ставот 2 се менува и гласи:

„Глоба во износ од 100 евра во денарска противвредност кај микро трговци, 150 евра во денарска противвредност кај средни трговци и 200 евра во денарска противвредност кај големи трговци ќе му се изрече на одговорното лице во правното лице за дејствијата од ставот 1 на овој член.“

Во ставот 3 зборовите „250 до 375“ се заменуваат со бројот „250“ а по зборовите „ќе му се изрече на“ се додаваат зборовите „трговецот поединец и“.

Во ставот 4 по зборовите „од ставот 1“ се додаваат зборовите „точка 1“.

Член 5

Во членот 82 став 1 зборовите „мандатни платни налози“ се бришат.

Член 6

Во членот 83 став 1 зборовите „мандатни платни налози“ се бришат.

Член 7

Во членот 91 став 1 бројот „24“ се заменува со бројот „36“.

Член 8

Овој закон влегува во сила осмиот ден од денот на објавувањето во „Службен весник на Република Северна Македонија“.

I. ОБРАЗЛОЖЕНИЕ НА ПРЕДЛОГ НА ЗАКОНОТ

Предложените измени и дополнувања на Законот за занаетчиство ги уредуваат прекршочните одредби, кои ќе бидат во согласност со новата национална прекршочна политика. Со новите измени ќе се овозможи изрекувањето на глобите, водењето на прекршочната постапка и нивната наплата исто така се воведува опомена како примарна инспекциска мерка такашто превентивниот пред репресивниот аспект на инспекцискиот надзор се вовеува превентивниот аспект на надзор.

Со членот 1 од законот се врши усогласување на Законот за занаетчиство со ЗИН односно се воведува опомената како превентивна мерка на инспекцискиот надзор исто така се усогласуваат одредбите од ставот 2 со ЗП во делот прекршочната комисија односно се менува називот на „Прекршочната комисија“ во „Комисија за одлучување по прекршок утврден со закон“ (член 55 од ЗП).

Со членот 2 од законот се усогласуваат глобите за правно лице кое врши занаетчиска дејност и трговец поединец односно со овој член трговецот поединец кој врши занаетчиска дејност ќе се третира како физичко лице (усогласување со член 3 став 1 од ЗП).

Со членот 3 од законот се врши усогласување на висината на глобата за правните и физичките лица кои вршат занаетчиска дејност.

Со членот 4 се врши исправка на техничка грешка во основниот текст на законот исто така се врши и усогласување со ЗП.

Со членот 5 и 6 се врши усогласување со ЗП односно се брише мандатниот платен налог.

Со членот 7 се врши измена во рокот за усогласување на занаетчиите со Законот за занаетчиство односно рокот се продолжува за една (1) година повеќе.

II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Предложените решенија со овој Предлог закон, меѓусебно се поврзани и се надополнуваат.

III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Законот за изменување и дополнување на Законот за занаетчиство ќе овозможи воспоставување на воедначена прекршочна политика, со која ќе се оствари превентивната улога на казните. Пропорционалната казнена политика овозможува спроведување на материјалниот закон и наплата на глобите во случај на сторување на прекршок.

Исто така со измените на законот се воведува начелото на превенција во законот пред репресивниот аспект на инспекцискиот надзор, преку воведување на опомена како примарна инспекциска мерка.

ОДРЕДБИ ШТО СЕ ИЗМЕНУВААТ И ДОПОЛНУВААТ

Член 76

Доколку при вршењето на инспекцискиот надзор се утврди дека е сторена неправилност од членот 77 на овој закон, државниот пазарен инспектор е должен да состави записник во кој ќе ја утврди сторената неправилност со укажување за отстранување на утврдената неправилност во рок од осум дена и со истовремено врачување на покана за спроведување на едукација на лицето или субјектот каде што е утврдена неправилноста при вршењето на инспекцискиот надзор.

Формата и содржината на поканата за едукација, како и начинот на спроведување на едукацијата ги пропишува министерот кој раководи со органот на државната управа надлежен за вршење на работите од областа на занаетчиството .

Едукацијата ја организира и спроведува Државниот пазарен инспекторатот, односно органот којшто го извршил инспекцискиот надзор во рок не подолг од осум дена од денот на спроведувањето на инспекцискиот надзор.

Едукацијата може да се спроведе за повеќе утврдени исти или истородни неправилности за еден или за повеќе субјекти.

Доколку во закажаниот термин лицето или субјектот над кој се спроведува едукација не се јави на едукацијата ќе се смета дека едукацијата е спроведена.

Доколку лицето или субјектот над кој се спроведува едукација се јави на закажаната едукација и истата ја заврши ќе се смета дека е едуциран по однос на утврдената неправилност.

Доколку државниот пазарен инспектор при спроведување на контролниот надзор утврди дека се отстранети утврдените неправилности од ставот 1 на овој член, донесува заклучок со кој ја запира постапката на инспекцискиот надзор.

Доколку државниот пазарен инспектор при спроведување на контролниот надзор утврди дека не се отстранети утврдените неправилности од ставот 1 на овој член, поднесува барање за поведување на прекршочна постапка пред прекршочна комисија формиранa согласно Законот за државен пазарен инспекторат.

Државниот пазарен инспекторат води евиденција за спроведената едукација на начин пропишан од министерот кој раководи со органот на државната управа надлежен за вршење на работите од областа на занаетчиството.

XI. ПРЕКРШОЧНИ ОДРЕДБИ

Член 77

Глоба во износ од 500 евра во денарска противвредност ќе му се изрече за прекршок на вршителот на занаетчиска дејност, ако:

1. ја врши својата дејност надвор од просториите за работа и
2. на видно место не го истакне своето работно време и не се придржува на определеното работно време.

Глоба во износ од 30% од одмерената глоба за вршителот на занаетчиска дејност ќе му се изрече и на одговорното лице во правното лице и на одговорното лице во трговецот поединец за дејствијата од ставот 1 на овој член.

Глоба во износ од 50 до 75 евра во денарска противвредност ќе му се изрече на занаетчијата за дејствијата од ставот 1 на овој член.

За прекршоците утврдени во ставот 1 на овој член, на сторителот ќе му биде издаден прекршочен платен налог за плаќање на глоба во рок од осум дена од денот на приемот на прекршочниот платен налог.

Ако сторителот на прекршокот не ја плати глобата во рокот од ставот 4 од овој член државниот пазарен инспектор ќе поднесе барање за поведување на прекршочна постапка до Прекршочната комисија.

Член 78

Глоба во износ од 700 евра во денарска противвредност ќе му се изрече за прекршок на вршителот на занаетчиска дејност, ако:

1. не ја пријави исполнетоста на минималните технички услови и
2. не ја пријави промената на адресата на своето седиште, како и бројот на простории.

Глоба во износ од 30% од одмерената глоба за вршителот на занаетчиска дејност ќе му се изрече и на одговорното лице во правното лице и на одговорното лице во трговецот поединец за дејствијата од ставот 1 на овој член.

Глоба во износ од 70 до 100 евра во денарска противвредност ќе му се изрече на занаетчијата за дејствијата од ставот 1 на овој член.

За прекршоците утврдени во ставот 1 на овој член, на сторителот ќе му биде издаден мандатен платен налог за плаќање на глоба во рок од осум дена од денот на врачувањето на мандатниот платен налог.

Ако сторителот на прекршокот доброволно не ја плати глобата во рокот од став 4 од овој член, државниот пазарен инспектор мандатниот платен налог ќе го достави до органот надлежен за присилно извршување, за негово извршување.

Член 79

Глоба во износ од 1.000 евра во денарска противвредност ќе му се изрече за прекршок на вршителот на занаетчиска дејност, ако:

 1) на видно место не истакне ценовник на своите производи, односно услуги и

2) не поседува соодветна документација за набавените стоки и материјали.

Глоба во износ од 30% од одмерената глоба за вршителот на занаетчиска дејност ќе му се изрече и на одговорното лице во правното лице и на одговорното лице во трговецот поединец за дејствијата од ставот 1 на овој член.

Глоба во износ од 100 до 150 евра во денарска противвредност ќе му се изрече на занаетчијата за дејствијата од ставот 1 на овој член.

За прекршоците утврдени во ставот 1 на овој член, на сторителот ќе му биде издаден мандатен платен налог за плаќање на глоба во рок од осум дена од денот на врачувањето на мандатниот платен налог.

Ако сторителот на прекршокот доброволно не ја плати глобата во рокот од став 4 од овој член, државниот пазарен инспектор мандатниот платен налог ќе го достави до органот надлежен за присилно извршување, за негово извршување.

Член 80

Глоба во износ од 2.500 евра во денарска противвредност ќе се изрече за прекршок на вршителот на занаетчиска дејност ако:

1. врши занаетчиска дејност без да биде запишан во соодветниот регистар и без занаетчиска дозвола;
2. врши занаетчиска дејност и покрај отсуството на носителот на занаетчиската дејност;
3. дејноста се врши од лице кое не ги исполнува условите од член 35 став 1 и
4. врши занаетчиска дејност што е означено во занаетчиската дозвола.

Глоба во износ од 30% од одмерената глоба за вршителот на занаетчиска дејност ќе му се изрече и на одговорното лице во правното лице и на одговорното лице во трговецот поединец за дејствијата од ставот 1 на овој член.

Глоба во износ од 250-375 евра во денарска противвредност ќе му се изрече на занаетчијата за дејствијата од ставот 1 на овој член.

За прекршоците од став 1 на овој член се изрекува и посебна прекршочна мерка одземање на предмети согласно Законот за прекршоците.

За прекршокот утврден во овој член државниот пазарен инспектор е должен да му предложи на сторителот на прекршокот постапка за порамнување со издавање на прекршочен платен налог.

Член 82

Државните пазарни инспектори се должни да водат евиденција за издадените мандатни платни налози и прекршочни платни налози и за исходот на покренатите постапки.

 Во евиденцијата од ставот 1 на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на мандатниот/прекршочниот платен налог кој му се издава и исходот на постапката.

Личните податоци од ставот 2 на овој член се чуваат пет години од денот на внесување во евиденцијата.

Член 83

Формата и содржината на мандатниот платен налог и прекршочниот платен налог ги пропишува министерот кој раководи со органот на државната управа надлежен за работите од областа на занаетчиството .

Член 91

Занаетчиите кои се регистрирани во регистарот на занаетчии и сите вршители на занаетчиска дејност кои се евидентирани во евиденцијата на вршители на занаетчиска дејност кои до денот на влегувањето во сила на овој закон вршат занаетчиска дејност, должни се во рок од 24 месеци од денот на отпочнување на примената на вршењето на јавните овластувања од членот 89 став 1 од овој закон да го усогласат своето работење со одредбите на овој закон и да поднесат барање до занаетчиската комора за издавање на решение за вршење на занаетчиска дејност и занаетчиска дозвола.

Доколку занаетчиите кои се регистрирани во регистарот на занаетчии и сите вршители на занаетчиска дејност кои се евидентирани во евиденцијата на вршители на занаетчиска дејност не го усогласат своето работење во рокот утврден во ставот 1 на овој член ќе се бришат од регистарот на занаетчии и од евиденцијата на вршители на занаетчиска дејност.